चंडीगढ़। पंजाब पुलिस के इंस्पेक्टर रहे गुरमीत पिंकी अकेले शख्स नहीं हैं जिन्होंने फेक एनकाउंटर्स की पोल खोली हो बल्कि आईबी सहित कई पुलिस वाले पहले भी खुलासे कर चुके हैं। भास्कर के हाथ लगे दस्तावेजों के अनुसार गुरनाम सिंह बंडाला के मामले में भी तीन ऐसे मामले सामने आए थे, जिनमें फेक एनकाउंटर्स में मारे गए व्यक्ति जिंदा निकले थे। उस समय सरकार ने माना था कि 300 पुलिस कैट को मारने की जांच चल रही है।
एक अन्य पुलिस अिधकारी सतवंत सिंह मानक ने रिट डालकर 16 फेक एनकाउंटर्स की पोल खोली थी और सीनियर अफसरों पर आरोप लगाए थे।
गरमा सकता है बंडाला का मामला: सहोता
एडीजीपी क्राइम इकबाल सिंह सहोता ने कहा कि गुरनाम सिंह मामले की जांच रिपोर्ट फरवरी में आ सकती है। बंडाला का फर्जी मामला फिर गरमा सकता है। 1993 को रोपड़ मुकाबले में 25 लाख ईनाम वाला आतंकी गुरनाम सिंह बंडाला मारा गया था। पुलिस ने कामयाबी को थपथपाया लेकिन, 2007 में बंडाला सामने आ गया। पता चला कि रोपड़ में बंडाला नहीं बल्कि गुरदासपुर के गांव काला अफगाना का सुखपाल मारा गया है। ऐसे ही जगराओंं के और दो केस सामने आए। मामला बढ़ता देख सरकार ने जांच के आदेश दिए। तब सरकार ने माना था कि पुलिस कैटों को मरा हुआ दिखाने के लिए 300 के करीब फर्जी एनकाउंटर हुए हैं।
पहले मिलवाया, फिर मरवाया: वीजी विद्या
दिसंबर, 1991 में आईबी के स्पेशल डायरेक्टर वीजी विद्या ने तत्कालीन पुलिस प्रमुख केपीएस गिल को चिट्ठी लिखी थी। इसमें उन्होंने हवाला दिया कि इंग्लैंड की अखबार के पत्रकार ने मानवाधिकारों पर स्टोरी के संबंध में तत्कालीन एसएसपी (फिरोजपुर) सिद्धार्थ चटोपाध्याय से संपर्क किया था। चटोपाध्याय ने पत्रकार को कुछ आतंकियों से यह साबित करने के लिए मिलवाया था कि यहां कोई मानवाधिकार हनन नहीं हो रहा। लेकिन, बाद में उन्हीं युवकों को फर्जी एनकाउंटर में मार दिया गया था। उन्होंने गिल को मामले पर इंटरनेशनल लेवल पर बदनामी के बारे में चेताया था। यह वह दौर था जब किसी ने भी बड़े स्तर पर फर्जी एनकाउंटर की आवाज नहीं उठाई थी।
सरकार जल्द लेगी फैसला
^ मामले की जांच के लिए सरकार गंभीर है और जल्द फैसला लेगी। ज्यूडिशियल जांच या आईएएस की ड्यूटी लगा सकती है। सारी बातें सच हैं सिखों का नुकसान हुआ है।
-विरसा सिंह वल्टोहा, प्रवक्ता, शिअद
ज्यूडिशियल जांच की मांग
^ पहले सीबीआई जांच हो चुकी हैं, जो तथ्य जांच में सामने आते हैं, उन्हीं के बारे में पिंकी बोल रहा है। लगाता है कि बातों में सच्चाई है इसलिए हमने सारे मामले की जुडीशियल जांच की मांग की है।
-आरएस बैंस, वकील, याचिकाकर्ता
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hne_Deva